gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5036, del 27-06-2005 (2005/7128)

Notificació a Manuel González Martí.
------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/7128


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Manuel González Martí. [2005/Q7128]
  
A la vista de les dades que hi ha al Registre de Fundacions de la Comunitat Valenciana, es desprén que la Fundació Albert Álvarez Dasí no ha presentat comptes ni pressupostos econòmics anuals des de l'any de la seua constitució. Així mateix, no hi ha constància de funcionament de la fundació, ni del compliment dels seus fins fundacionals, a què està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, i la Llei 50/2002, de 26 de desembre, de Fundacions.
  
Tampoc consta cap sol·licitud, ni documentació acreditativa, que pogueren justificar, si fa el cas, les circumstàncies ressenyades anteriorment, per trobar-se la fundació immergida en algun procediment de modificació estatutària, fusió o extinció de la fundació.
  
Dites omissions, que afecten el funcionament del Registre de Fundacions, fan procedent que aqueix Patronat inicie els tràmits necessaris per a regularitzar la seua situació, o, si a això hi haguera lloc, sol·licitar la seua extinció d'acord amb allò establit per la normativa; i poder, si no n'hi ha, instar la corresponent resolució judicial d'extinció per aquesta administració.
  
Per no haver-se pogut practicar la notificació personal d'aquest acte administratiu, és procedent la publicació del mateix en el Diari Oficial de la Generalitat Valenciana, així com al tauler d'edictes de l'ajuntament del seu últim domicili, de conformitat amb l'article 59.4 i 5, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i perquè se'n puga tindre coneixement íntegre i quede constància, podrà personar-se en el termini de 10 dies, comptadors des del següent de la publicació del present anunci en el Diari Oficial de la Generalitat Valenciana, o de l'exposició al tauler d'edictes de l'ajuntament corresponent, en el Servei d'Entitats Jurídiques, de la Conselleria de Justícia i Administracions Públiques, carrer de l'Historiador Chabàs, número 2, de València.
  
Així mateix, es concedeix un termini de 10 dies, comptadors a partir de l'endemà de la present publicació o de la personació, si fa el cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, puga al·legar i presentar els documents o justificacions que estime convenients.
  
- Acte: regularització registral o inici del procediment d'extinció de la Fundació Albert Álvarez Dasí.
  
- Interessat: Manuel González Martí.
  
- Últim domicili conegut: director del Museu Provincial de Belles Arts.
Diari Oficial de la Generalitat Valenciana


Sumari del DOGV 4924, del 14-01-2005 (2004/13512)

Juí ordinari número 50/2004. Cèdula de notificació.
---------------------------------------------------

### Dades del document

Número de DOGV
:   4924

Data del DOGV
:   14-01-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/13191


Organisme emissor
:   Jutjat de Primera Instància Número 8 de Benidorm

Tipus de document
:   Anunci

Juí ordinari número 50/2004. Cèdula de notificació. [2004/M13322]
  
Demandant: Giovanna Scuderi.
  
Procuradora: Cortes Claver, Teresa.
  
Demandat: Promotores Reunidos, SA.
  
José Antonio Cano Molina, secretari del Jutjat de Primera Instància número 8 de Benidorm, faig saber:
  
Que en este Jutjat de Primera Instància número 8 de Benidorm, se seguixen actuacions de juí ordinari 50/2004 a instàncies de Giovanna Scuderi, representada per la procuradora Cortes Claver, Teresa, contra Promotores Reunidos, SA; actuacions en què s'ha dictat sentència de data 25 de novembre de 2004 que posa fi al procediment.
  
El jutge de Primera Instància, de conformitat amb l'article 497.2 de la Llei d'Enjudiciament Civil, i per trobar-se el demandat en parador desconegut, ha acordat la publicació del present edicte al lloc de costum i en el Diari Oficial de la Generalitat Valenciana per a notificar, mitjançant el present edicte, a Promotores Reunidos, SA la sentència de data 25 de novembre de 2004 amb la decisió següent:
  
Decisió:
  
Que estimant parcialment la demanda interposada per la procuradora senyora Cortes Claver, en nom i representació de Giovanna Scuderi, contra Promotores Reunidos, SA, declare que el contracte privat de compravenda, de data 3 de maig de 1972, de l'habitatge de l'edifici Navasa, fase 3ª, planta 3ª, lletra C, situat a Benidorm, avinguda de Jaume I, que es correspon amb la finca registral número 28.591, inscrita al llibre 233, tom 418, foli 77 del Registre de la Propietat número 3 d'esta ciutat, subscrit entre l'entitat Promotores Reunidos, SA, com a venedora, i Giuseppe D'Amico és legal i creador de drets i obligacions entre les parts, que han prescrit les accions civils que pogueren correspondre a la demandada per a l'exigència del pagament de la part del preu no justificada documentalment i, com a conseqüència de tot això, condemne la demandada a estar i passar per esta declaració i a atorgar escriptura pública de compravenda de la finca registral descrita a favor dels hereus de Giuseppe D'Amico, amb l'advertència que si no ho fa així, el Jutjat procedirà a atorgar escriptura pública en el seu nom i al seu càrrec, tot això havent de pagar cada part les costes causades a la seua instància i les comunes per meitat.
  
Notifiqueu la present resolució a les parts i feu constar que és procedent el recurs d'apel·lació que es prepararà, si escau, davant este Jutjat en el termini de cinc dies des de la notificació, per a la interposició posterior davant este mateix Jutjat i coneixement per l'Audiència Provincial d'Alacant.
  
Esta és la meua sentència, que pronuncie, mane i firme.
Diari Oficial de la Generalitat Valenciana


Sumari del DOGV 5034, del 23-06-2005 (2005/6959)

Sol·licitud d'expedició de duplicat de títol acadèmic.
------------------------------------------------------

### Dades del document

Número de DOGV
:   5034

Data del DOGV
:   23-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/6959


Organisme emissor
:   Conselleria de Cultura, Educació i Esport

Tipus de document
:   Anunci

Sol·licitud d'expedició de duplicat de títol acadèmic. [2005/X6959]
  
Ana María Tornero Borreda ha sol·licitat, per pèrdua de l'original l'expedició de duplicat de títol de tècnic auxiliar, branca Sanitària, especialitat Clínica les dades del qual s'indiquen a continuació.
  
Titular del document: Ana María Tornero Borreda, nascuda el 20.04.1979 a Aielo de Malferit, província de València, amb DNI número 77631034.
  
Tipus de document: tècnic auxiliar, branca Sanitària, especialitat Clínica, expedit pel Ministeri d'Educació Cultura i Esport el dia 05.02.1998, i registrat en el llibre 12, foli 111, número 399147004186.
  
Centre docent que lliurà l'original: IES Número 2 de Xest, província de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació Cultura i Esport, perquè els possibles interessats pugen presentar les reclamacions oportunes, davant el director de la Direcció Territorial de Cultura, Educació i Esport de València, carrer Gregorio Gea, 14, en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 5009, del 19-05-2005 (2005/5226)

Resolució de 9 de maig de 2005, del conseller d'Infraestructures i Transport, relativa al pagament de la fase prèvia a l'ocupació per l'expropiació forçosa de l'obra: expedient 2004/37. 42-CS-1666. Enllaç de la carretera CV-11 amb la N-238. Primer expedient complementari. Terme municipal de Vinaròs.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5009

Data del DOGV
:   19-05-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/5226


Organisme emissor
:   Conselleria d'Infraestructures i Transport

Tipus de document
:   Resolució

Resolució de 9 de maig de 2005, del conseller d'Infraestructures i Transport, relativa al pagament de la fase prèvia a l'ocupació per l'expropiació forçosa de l'obra: expedient 2004/37. 42-CS-1666. Enllaç de la carretera CV-11 amb la N-238. Primer expedient complementari. Terme municipal de Vinaròs. [2005/M5226]
  
Lloc: Ajuntament de Vinaròs.
  
Dia Hora
  
02.06.2005 De 10.00 a 13.30
  
Els interessats hauran d'assistir a l'acte proveïts del document nacional d'identitat, i acreditar-ne la titularitat, si no ho han fet en una altra fase del procediment. Si opten per ser representats per altres persones, estes hauran d'acreditar la representació, en la forma establida en l'article 32 de la Llei 30/1992, de 26 de novembre.
  
Es comunica que el present anunci es publica també als efectes que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999 per als interessats que consten com a desconeguts o per als interessats el domicili dels quals no es coneix.
Diari Oficial de la Generalitat Valenciana


Sumari del DOGV 4948, del 17-02-2005 (2005/1193)

Ressenya de l'acord de la Comissió Territorial d'Urbanisme de Castelló de data 15 de desembre de 2004, pel qual s'aprova definitivament la modificació puntual núm. 18 del Pla general de Burriana.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4948

Data del DOGV
:   17-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1193


Data del document
:   30-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Borriana
    * pla d'urbanisme

Ressenya de l'acord de la Comissió Territorial d'Urbanisme de Castelló de data 15 de desembre de 2004, pel qual s'aprova definitivament la modificació puntual núm. 18 del Pla general de Burriana. [2005/X1193]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2394, de 24 de novembre de 1994) es publica la ressenya de la resolució de la Comissió Territorial d'Urbanisme de Castelló de 15 de desembre de 2004 publicada amb les normes urbanístiques aprovades en el Butlletí Oficial de la Província de Castelló número 157, del dia 30 de desembre de 2004.
  
Expedient 2004/0738. Aprovació definitiva de la modificació puntual núm. 18 del Pla general de Burriana.
Diari Oficial de la Generalitat Valenciana


Sumari del DOGV 5164, del 28-12-2005 (2005/13104)

Resolució de 14 de novembre de 2005, del Servici Territorial d'Energia, relativa a la informació pública de la sol·licitud d'autorització administrativa del projecte de xarxa de distribució de gas natural de la urbanització Novenes de Calatrava, en el municipi de Burriana (Castelló) presentada per Gas Natural Cegas, SA. CBREDE/2005/25/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5164

Data del DOGV
:   28-12-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/13828


Organisme emissor
:   Conselleria d'Infraestructures i Transport

Tipus de document
:   Anunci

Resolució de 14 de novembre de 2005, del Servici Territorial d'Energia, relativa a la informació pública de la sol·licitud d'autorització administrativa del projecte de xarxa de distribució de gas natural de la urbanització Novenes de Calatrava, en el municipi de Burriana (Castelló) presentada per Gas Natural Cegas, SA. CBREDE/2005/25/12. [2005/13072]
  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública el següent projecte d'autorització administrativa.
  
Peticionari: Gas Natural Cegas, SA. NIF: A-08009722, amb seu social en el carrer Gravador Esteve, núm. 14 de València (46852).
  
Objecte de la petició: autorització administrativa del projecte de xarxa de distribució de gas natural de la urbanització Novenes de Calatrava, en el municipi de Burriana (Castelló).
  
Característiques de les instal·lacions:
  
Xarxa de distribució en MPA de tub de polietilé soterrat, amb 1.023 m de 200 mm de diàmetre, 1.241 m de 160 mm i 5.714 m de 90 mm de diàmetre.
  
Àrea d'autorització: urbanització Novenes de Calatrava, limitada per l'avinguda del Cardenal Tarancón, avinguda de Jaime Sorell i el riu Sec.
  
Pressupost: 365.249,11 euros.
  
La qual cosa es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, carrer Cavallers, 8 de Castelló (CP 12061), i presentar, en dos exemplars, en el centre esmentat les al·legacions que consideren oportunes en el termini de vint dies a partir de l'endemà de la inserció d'este anunci.
Diari Oficial de la Generalitat Valenciana


Sumari del DOGV 5052, del 19-07-2005 (2005/8294)

RESOLUCIÓ de 12 de juliol de 2005, per la qual es fa públic el resultat del concurs per a la provisió d'una plaça de professor/a contractat/da doctor/a en l'àrea de coneixement de Mecànica de Fluids del Departament de Tecnologia, convocat per Resolució del Rectorat de la Universitat Jaume I de Castelló de data 16 de març 2005 (DOGV de 23 de març de 2005).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5052

Data del DOGV
:   19-07-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/8294


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 12 de juliol de 2005, per la qual es fa públic el resultat del concurs per a la provisió d'una plaça de professor/a contractat/da doctor/a en l'àrea de coneixement de Mecànica de Fluids del Departament de Tecnologia, convocat per Resolució del Rectorat de la Universitat Jaume I de Castelló de data 16 de març 2005 (DOGV de 23 de març de 2005). [2005/X8294]
  
D'acord amb la proposta formulada per la Comissió de contractació constituïda per tal de jutjar el concurs públic per a la provisió de l'esmentada plaça, i després que la persona proposada haja acreditat que compleix els requisits a què aludeix l'article 16.2 de la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I.
  
Aquest Rectorat, d'acord amb les competències conferides per la legislació vigent, resol:
  
Contractar, en règim laboral amb caràcter indefinit, a Sergio Chiva Vicent, amb DNI 68624468S, com a Professor Contractat Doctor en l'àrea de coneixement de Mecànica de Fluids del Departament de Tecnologia.
  
Contra aquesta resolució, que esgota la via administrativa, es pot interposar recurs contenciós administratiu, en el termini de dos mesos comptadors a partir de l'endemà de la publicació d'aquesta resolució en el Diari Oficial de la Generalitat Valenciana, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de Règim jurídic de les administracions públiques i del procediment administratiu comú; i potestativament es pot interposar recurs de reposició en el termini d'un mes, davant el rector, d'acord amb els articles 116 i 117 de la Llei 30/1992, segons la seua redacció modificada per la Llei 4/1999, de 13 de gener.
  
Castelló de la Plana, 12 de juliol de 2005.- El rector: Francisco Toledo Lobo.
Diari Oficial de la Generalitat Valenciana


Sumari del DOGV 5032, del 21-06-2005 (2005/6841)

Expedients de contractació números CTCM 05/21 i CTCM 05/22. Rehabilitació d'una edificació plurifamiliar en el carrer Pintor Fillol 11 del Barri del Carme de València i Rehabilitació i sobreelevació d'un edifici en el carrer Pintor Fillol 13 del Barri del Carme de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5032

Data del DOGV
:   21-06-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/6841


Data del document
:   07-06-2005

Organisme emissor
:   Institut Valencià d'Habitatge, SA

Tipus de document
:   Anunci

Descriptors 

:   * contracte d'obres
    * licitació
    * indústria de la construcció

Expedients de contractació números CTCM 05/21 i CTCM 05/22. Rehabilitació d'una edificació plurifamiliar en el carrer Pintor Fillol 11 del Barri del Carme de València i Rehabilitació i sobreelevació d'un edifici en el carrer Pintor Fillol 13 del Barri del Carme de València. [2005/6841]
  
Objecte: Rehabilitació d'una edificació plurifamiliar en el carrer Pintor Fillol, núm. 11 del Barri del Carme de València.. Exp. obres: RV 0105/94.
  
Pressupost de licitació: 257.236,91 euros. IVA exclòs.
  
Termini d'execució: 16 mesos.
  
Objecte: Rehabilitació i sobreelevació d'un edifici en el carrer Pintor Fillol, núm. 13 del Barri del Carme de València. Exp. obres: UA 05 13/95
  
Pressupost de licitació: 406.781,70 euros. IVA exclòs.
  
Termini d'execució: 16 mesos.
  
Les dos obres constituïxen un únic lot d'adjudicació, per la qual cosa necessàriament s'haurà d'oferir ambdós.
  
Termini de presentació de proposicions: 30 dies naturals, a comptar des de l'endemà a la publicació del present anunci, finalitzant el termini a les 14.00 h de l'últim dia del compute, o a les 14.00 h del dia següent hàbil, quan l'últim dia de termini coincidisca amb dissabte, diumenge o dia festiu en la localitat on s'ubique el lloc de presentació de sol·licituds.
  
Lloc de presentació: personalment en el registre de l'Institut Valencià de Vivenda, SA, siti a València, carrer En Bou núm. 9 i 11.
  
Documents d'interés per als licitadors: l'examen dels expedients, podrà realitzar-se a València carrer En Bou núm. 9, els dies d'oficina de 09.00 a 14.00 h, o a través de la pàgina web. de l'IVVSA: www.ivvsa.és. Consultes juridico-administratives, telèfon 571 924 557, i consultes tècniques, telèfon 413.389.432.
  
L'import d'este anunci serà per compte de les empreses adjudicatàries.
Diari Oficial de la Generalitat Valenciana


Sumari del DOGV 5151, del 09-12-2005 (2005/13032)

Informació pública del Projecte d'urbanització denominat Infraestructures urbanístiques Pla Devesa.
---------------------------------------------------------------------------------------------------

### Dades del document

Número de DOGV
:   5151

Data del DOGV
:   09-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13295


Organisme emissor
:   Ajuntament de L'Alfàs del Pi

Tipus de document
:   Anunci

Informació pública del Projecte d'urbanització denominat Infraestructures urbanístiques Pla Devesa. [2005/X13266]
  
La Junta de Govern Local, en la sessió de data 21 de novembre de 2005, va adoptar l'acord d'aprovar el Projecte d'urbanització denominat Infraestructures urbanístiques Pla Devesa, promogut per l'Ajuntament i redactat per Consultors Associats, Enginyeria i Urbanisme, SL, i en disposant el sotmetiment a informació pública per termini de 20 dies, a partir de la publicació en el Diari Oficial de la Generalitat Valenciana, podent ser consultat l'expedient (GU 006/04), en l'Àrea d'Urbanisme en horari d'atenció al públic.
Diari Oficial de la Generalitat Valenciana


Sumari del DOGV 4964, del 11-03-2005 (2005/2655)

Informació pública del pla parcial de millora del sector PP-23 Gasparot 2.
--------------------------------------------------------------------------

### Dades del document

Número de DOGV
:   4964

Data del DOGV
:   11-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2655


Organisme emissor
:   Ajuntament de la Vila Joiosa

Tipus de document
:   Anunci

Informació pública del pla parcial de millora del sector PP-23 Gasparot 2. [2005/M2655]
  
Mitjançant el present edicte, es fa públic que l'alcalde, en data 17 de febrer de 2005, amb el número 596, ha dictat la següent resolució que en la part dispositiva expressa:
  
Únic
  
Sotmetre a informació pública el pla parcial de millora del sector 23 Gasparot 2, el pla parcial modificatiu, mitjançant el present edicte; ha sigut presentat per la mercantil Inmovila 9493 NO, mitjançant registre d'entrada 1.190/2005 de 3 de febrer.
  
La informació pública s'anunciarà mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana ; s'avisa de la possibilitat de formular al·legacions, durant el termini de 20 dies comptats des de l'última publicació d'este edicte. De conformitat amb l'establit en el mencionat article 46.3 de la Llei Reguladora de l'Activitat Urbanística, no és preceptiva la notificació formal i individual als propietaris afectats, però, abans de la publicació de l'edicte, caldrà remetre avís amb el seu contingut al domicili fiscal dels qui consten en el cadastre com a titulars de drets afectats per l'actuació proposada. L'exposició al públic d'este expedient s'efectua exhibint-ne la documentació completa i no li són aplicables les regles de tramitació relatives a la competència entre proposicions juridicoeconòmiques. La dita documentació estarà a disposició dels interessats a les oficines de l'Àrea d'Urbanisme, situades al carrer d'Hernán Cortés, número 2, de la Vila Joiosa, en horari de 09.00 a 14.00 hores.
  
Contra la present resolució no es pot interposar cap recurs administratiu ni jurisdiccional, per constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.»
  
Cosa que faig pública per a complir el requisit establit en l'article 46.3 de la Llei Reguladora de l'Activitat Urbanística.